﻿ CAPITALUL UMAN: COMPONENTE, NIVELURI, STRUCTURI. 1 ROMÂNIA ÎN CONTEXT EUROPEAN BOGDAN VOICU Deciziile individuale de acţiune strategică sunt determinate de capacitatea actorilor de a înţelege şi procesa informaţia disponibilă despre mediul social în care evoluează, ca şi de posibilităţile lor fizice de a transpune în practică deciziile luate. Educaţia formală, abilităţile personale şi starea de sănătate joacă un rol important în acest sens. Toate sunt elemente constituente esenţiale ale capitalului uman. Lucrarea de faţă îşi propune să prezinte structurile şi nivelurile înregistrate în România de principalele componente ale capitalului uman. Voi expune mai întâi, pe scurt, conceptele fundamentale, insistând pe educaţie şi abilităţi. Voi analiza apoi nivelurile agregate la nivel naţional ale educaţiei formale şi ale indicatorilor stării de sănătate. Perspectiva adoptată este una comparativă, căutând să precizeze poziţia României în context european. Voi discuta, totodată, relaţiile la nivel macrosocial între indicatorii capitalului uman şi cei ai resurselor materiale. În final, voi schimba nivelul de analiză, unitatea de referinţă devenind individul. Demersul se concentrează, în ultima secţiune, pe relaţiile între capitalul uman şi resursele materiale deţinute de actorii individuali. 2 1. CONCEPTUL DE CAPITAL UMAN Capitalul uman constă în acele abilităţi ale indivizilor care sunt caracteristice acestora şi rămân aceleaşi în orice mediu social, putând fi valorificate pe piaţa muncii, în schimbul unor resurse economice de orice tip. Practic, capitalul uman este format din capital educaţional (abilităţi dobândite de indivizi în procesul de 1 Elaborarea acestei lucrări a beneficiat de sprijinul a două granturi, care mi-au oferit, mai ales, ocazia de a accesa literatura existentă: grantul Universităţii Bucureşti prin care am beneficiat de un stagiu de şase luni ca „guest research fellow” la Universitea din Umeå (Suedia, 2000); grantul CNCSU Dicţionar de sărăcie (1999, coordonator: Cătălin Zamfir). O parte din material valorifică texte pe care le-am scris pentru Dicţionarul de sărăcie realizat de ICCV (1999–2001, vezi www.iccv.ro/romana/dictionar/dictionar.htm ). Am precizat în text aceste secţiuni. 2 Textul acestei secţiuni valorifică materialul intitulat „Capital uman” pe care l-am lucrat pentru Dicţionarul de sărăcie al ICCV. Modificările aduse sunt minore (ţin mai mult de editare), cu excepţia ultimului paragraf, care este cu desăvârşire nou. CALITATEA VIEŢII, XV, nr. 1–2, p. 137–157, Bucureşti, 2004 138 BOGDAN VOICU 2 instruire şcolară, dar şi în afara acestuia) şi capital biologic (abilităţi fizice ale indivizilor, sintetizate, cel mai adesea, prin starea de sănătate). Capitalul uman s-a dezvoltat ca şi concept în economie, unde este privit, în special, ca „estimare a abilităţii unei persoane de a produce venituri prin muncă” (Di Bartolo, 1999). Istoricul termenului cunoaşte multe suişuri şi coborâşuri, după cum a fost agreat sau respins de către lumea academică şi de către clasa politică. Deşi a cunoscut afirmarea şi structurarea conceptuală abia după deceniul şapte al secolului XX, termenul de capital uman a fost utilizat cu mult înainte în economie. Aşa cum remarcă Kiker (1968), „două metode au fost utilizate pentru a estima valoarea [monetară a] fiinţei umane: procedura costului de producere şi cea a câştigurilor capitalizate”. Prima metodă rezidă în estimarea costurilor nete ale „producerii” fiinţei umane în dezvoltarea ei, excluzând costurile de „întreţinere” a acesteia, sir William Petty şi Ernst Engel numărându-se printre promotori. Cea de-a doua metodă constă în evaluarea valorii prezente a câştigurilor trecute şi viitoare ale indivizilor (J. Shield Nicholson şi Alfred de Foville fiind cei mai cunoscuţi economişti ce au utilizat metoda). Fără a oferi o modalitate de estimare a valorii capitalului uman, Adam Smith (Avuţia Naţiunilor) a definit ca elemente ale capitalului, în general, abilităţile şi cunoştinţele „folositoare” ale fiinţei umane, privită ca o maşină având asociate atât costuri, cât şi capacitatea de a produce, în schimb, venituri. Similar, Léon Walras şi Irving Fisher au argumentat, ca şi alţi economişti de la începutul secolului XX, asupra includerii abilităţilor fiinţei umane printre capitalurile disponibile. Kiker (1966) notează şase motivaţii care au determinat, anterior anilor ’60, tratarea fiinţei umane ca şi capital: 1. Demonstrarea puterii unei naţiuni; 2. Deter- minarea efectelor economice ale educaţiei, investirii în sănătate şi migraţiei; 3. Pentru a propune sisteme de taxare mai echitabile decât cele existente; 4. Pentru a determina costul total al războiului (în evaluarea pierderilor de război, după cele două conflagraţii mondiale); 5. Pentru a avertiza populaţia asupra nevoii de conservare a vieţii şi sănătăţii şi pentru a sublinia importanţa vieţii indivizilor pentru economia ţării în care locuiesc; 6. Pentru a sprijini stabilirea compensaţiilor decise de tribunale, în caz de moarte sau accident. Sfârşitul anilor ’50 şi întreg deceniul şapte au readus capitalul uman în atenţia lumii academice, îndeosebi sub imboldul lucrărilor lui Theodore Schultz, Jacob Mincer şi Gary Becker. s-a dezvoltat în jurul grupului de la Iniţial, teoria modernă a capitalului uman Universitatea din Chicago, coordonat intelectual de Theodore Shultz, preşedinte al Asociaţiei Americane de Economie. Postulând raţionalitatea indivizilor, Schultz şi colaboratorii săi au tratat cheltuielile educaţionale şi cu sănătatea drept investiţii, în scopul creşterii productivităţii muncii şi, implicit, a creşterii economice. Jacob Mincer, Gary Becker şi cei ce i-au urmat s-au concentrat mai mult pe studiul relaţiilor dintre capitalul uman şi veniturile din muncă, mai exact pe studiul variaţiilor veniturilor, în funcţie de gradul de educaţie al indivizilor. Acesta este 3 CAPITALUL UMAN: COMPONENTE, NIVELURI, STRUCTURI 139 obiectul teoriei capitalului uman, a cărei remarcabilă expunere este realizată de Becker (1964). Esenţa teoriei este simplă: veniturile indivizilor cresc substanţial, în funcţie de gradul de educaţie al acestora. Mincer şi Becker au restrâns, în general, abordările lor asupra capitalului uman la analiza capitalului educaţional, punând în evidenţă costurile asociate investirii în instruire, precum şi relaţia dintre investiţiile şcolare şi post-şcolare. În ultimele decenii, analizele asupra capitalului uman au început să îl definească pe acesta capital educaţional, ca urmare a impactului teoriei capitalului uman. Blaug (1976) arată că educaţia reprezintă, în fapt, esenţa capitalului uman, importanţa ei fiind superioară componentelor asociate stării de sănătate. Conceptualizarea contemporană a capitalului uman a făcut ca vechile metode de estimare monetară a valorii fiinţelor umane să nu mai fie adecvate pentru măsurarea stocurilor de capital uman, atât la nivel micro, cât la nivel macrosocial. Fiecare dintre componentele capitalului uman ridică probleme de definire şi operaţionalizare . Capitalul educaţional se prezintă în două forme distincte: pe de o parte, sunt abilităţile dobândite în urma participării la sistemele educaţionale formale, cunoştinţe atestate prin diplome, pe de altă parte, sunt orice alte cunoştinţe şi abilităţi dobândite în cursul vieţii, prin eforturi proprii, sau prin contacte cu experţi în diverse domenii, finalizate cu câştiguri de cunoaştere, în urma asimilării informaţiilor primite prin interacţiunea cu aceştia. Pentru capitalul educaţional atestat prin diplome, problema măsurării la nivel individual nu este foarte spinoasă, chiar dacă pot fi discutate diferitele metode utilizate: măsurarea prin ani de şcoală, prin grade de instrucţie etc. În schimb, educaţia neformală produce stocuri de capital educaţional greu de estimat. Simpla măsurare a participării şcolare este „mai puţin satisfăcătoare decât testarea directă a abilităţilor, dar poate fi dificil să fie testate toate abilităţile relevante” (OECD, 1996: 15). O posibilă măsurare este folosirea unei măsuri indirecte, precum stocul de capital educaţional formal al părinţilor (exprimat, de exemplu, prin numărul total sau mediu de ani de şcoală absolviţi de părinţi). O metodă alternativă este cea propusă de către International Adult Literacy Survey – IALS (descrisă in OECD, 1998, p. 22–28), în care adulţii sunt evaluaţi pe trei scale de cultură generală: prose literacy – cunoştinţele şi abilităţile necesare înţelegerii şi utilizării informaţiilor din ziare, texte de ficţiune şi texte explicative; document literacy – cunoştinţele şi abilităţile necesare găsirii şi utilizării informaţiilor conţinute de formulare oficiale, orare, hărţi; quantitative literacy – cunoştinţele şi abilităţile necesare pentru a aplica operaţii matematice în materiale tipărite. Pentru fiecare dintre cele trei domenii sunt construite scale de scoruri de la 0 la 500, reprezentând sarcini de dificultăţi diferite. Fiecare individ primeşte un scor pentru fiecare domeniu, egal cu cea mai complicată sarcină pe care o poate satisface cu o probabilitate de succes de 80%. Cele trei scoruri (câte unul pentru fiecare domeniu) sunt agregate, astfel încât fiecare individ să fie etichetat pe mai multe niveluri, în funcţie de capacitatea sa de a se descurca, în situaţii în care sunt folosite materiale 140 BOGDAN VOICU 4 scrise: nivelul 1 corespunde abilităţii de a identifica maximum o informaţie într-un material scris, nivelul 2 se referă la utilizarea prin inferenţe simple a informaţiilor identificate etc. O astfel de metodă produce o estimaţie a capitalului educaţional utilizat în practică, oferind o indicaţie puternică asupra cunoştinţelor şi abilităţilor indivizilor. Deşi măsura oferă o bună aproximare a cunoştinţelor şi abilităţilor generale ale individului, utilitatea ei este destul de limitată, utilizarea capitalului educaţional fiind redusă la capacitatea de a colecta şi folosi informaţii din materiale scrise. Dezvoltarea unei măsuri similare, având însă o sferă de cuprindere mai largă, prin includerea şi altor domenii ale vieţii sociale, alături de cele trei sugerate de IALS, poate constitui o metodă de măsurare directă a capitalului educaţional extrem de puternică. OECD lucrează în prezent la o astfel de metodă, într-o abordare a „îndemânărilor/abilităţilor vieţii” (life skills’ approach, OECD, 1998: 23). În afară de măsurarea participării şcolare şi testarea directă a abilităţilor şi cunoştinţelor, există şi un al treilea mod de a măsura capitalul uman educaţional. Este vorba de estimarea valorii de piaţă, monetare, a capitalului uman, în cele două variante ale sale descrise mai sus şi utilizate de economişti în abordările timpurii ale capitalului uman. ridică şi ea probleme de definire şi măsurare. Nici Starea de sănătate economia, nici sociologia nu au produs măsuri directe ale stării de sănătate, ci fie aprecieri subiective ale indivizilor, fie măsuri monetare ale cheltuielilor pentru îngrijirea medicală. Capitalul biologic depinde, în mare măsură, de cel educaţional, studiile relevând faptul că indivizii cei mai educaţi optează pentru servicii medicale de calitate sporită, selectând alternativele cele mai adecvate pentru menţinerea sănătăţii în parametri optimi. Atât cheltuielile pentru educaţie, cât şi cele cu sănătatea pot fi privite atât ca investiţie, cât şi drept consum. Problema delimitării graniţei între investiţie şi consum a preocupat, îndeosebi, economiştii (vezi Kiker, 1971, Mincer, 1993, Schultz, 1993), fără a conduce însă la un consens total. În general, s-a impus tratarea capitalului uman ca investiţie, abilităţile constituente ale capitalului uman putând fi utilizate, practic, oricând, în funcţie de mediul social şi economic în care indivizii se pot plasa la un anumit moment. Mai mult, investiţia este una continuă, ţintind fie dezvoltarea (cursurile de perfecţionare sau educaţia continuă, spre exemplu), fie menţinerea stocului de capital (consultaţiile medicale periodice, de exemplu). , capitalul uman este estimat prin agregarea stocurilor La nivel macrosocial individuale de capital uman. O măsură comună constă în adunarea anilor sau nivelurilor şcolare parcurse de indivizi, şi, fie stabilirea ponderii populaţiei adulte care a parcurs fiecare nivel de şcolarizare, fie a mediei numărului de ani de şcoală parcurşi de populaţia adultă. În ceea ce priveşte starea de sănătate, măsurile macrosociale sunt mai dezvoltate decât cele la nivel individual, incluzând, în plus, estimări privind incidenţa unor tipuri de boli infecţioase sau cronice. 5 CAPITALUL UMAN: COMPONENTE, NIVELURI, STRUCTURI 141 Capitalul uman agregat la nivel naţional a fost utilizat, în special, pentru a caracteriza nivelul de dezvoltare al unei ţări, sau pentru a explica creşterea economică a acesteia. Una dintre explicaţiile frecvente pentru boom-ul economic din a doua jumătate al secolului XX al câtorva ţări sud-est asiatice (Coreea de Sud, Singapore, Taiwan şi Hong Kong, în special) constă în investiţiile masive în educaţie ale guvernelor şi cetăţenilor ţărilor în cauză (în 1999, 75% dintre absolvenţii de învăţământ liceal din Coreea de Sud se înscriau pentru o formă de învăţământ superior). Legătura dintre capitalul uman şi sărăcie trece, la nivel macrosocial, prin relaţia mai sus menţionată. Pentru nivelul individual, al gospodăriilor, această legătură este exemplar ilustrată prin colecţia de articole scrise de Theodore Schultz şi publicate în 1993 sub numele de The Economics of Being Poor. Pe de o parte, starea de sănătate constituie o resursă esenţială pentru dezvoltarea individuală, în special pentru producerea de venit. Deprecierea stocului de sănătate al unui individ/gospodării conduce la diminuarea forţei de muncă, pe care actorul social în cauză o poate utiliza pentru a-şi satisface necesităţile. Pe de altă parte, capitalul educaţional ridicat presupune o valoare mai ridicată a forţei de muncă, datorată productivităţii sporite, implicând o plată mai ridicată în cazul vinderii acesteia (salariul reflectă, în general, productivitatea marginală a muncii, care creşte odată cu gradul de educaţie, după cum demonstrează teoria capitalului uman). În plus, un nivel de instrucţie mai ridicat presupune şi o mai mare flexibilitate în adaptarea la condiţiile specifice de pe piaţa muncii, contribuind la evitarea riscului şomajului. În al doilea rând, sărăcia poate determina degradarea stocului de capital uman, obstrucţionând cheltuielile de întreţinere şi dezvoltare ale acestuia (lipsa de resurse economice este asociată cu imposibilitatea cumpărării de servicii de sănătate şi educaţionale). Astfel, se poate intra într-un cerc vicios generator de sărăcie permanentă. În al treilea rând, aşa cum notează James Hackman (1999), decalajul dintre salariile celor mai educaţi salariaţi (în continuă creştere) şi cele ale angajaţilor mai puţin şcoliţi (şi din ce în ce mai prost plătiţi) este în continuă creştere, generând niveluri din ce în ce mai ridicate ale inegalităţii, cu efecte negative în ceea ce priveşte cronicizarea sărăciei. Hackman vede ca pe o necesitate îmbunătăţirea abilităţilor şi a celor mai puţin calificaţi şi argumentează asupra importanţei dezvoltării capitalului educaţional ca modalitate de prevenire a sărăcirii, prin eficientizarea sistemelor de învăţământ, dar mai ales prin investiţii în formarea continuă a indivizilor. În mod asemănător, Thomas Davenport (1999) construieşte un model al salariatului ca investitor în capitalul uman (educaţional). El notează că în ultimii ani numărul locurilor de muncă înalt specializate a crescut la toate nivelurile de educaţie, în detrimentul muncilor necalificate, slab specializate, precum şi a managerilor de pe niveluri inferioare (maiştrii, şefii de echipă etc.). Investiţia în educaţia continuă apare, astfel, ca o prioritate pentru indivizi şi o asigurare în faţa 142 BOGDAN VOICU 6 riscurilor şomajului şi sărăciei. Pe de altă parte, companiile pot obţine un profit superior investind, mai degrabă, în educaţia propriilor angajaţi decât în mărirea stocului de capital economic. Efectele în planul productivităţii muncii se văd imediat, salariaţii devenind mai creativi şi, având o independenţă decizională crescută, pot reacţiona mai eficient, cu soluţii optime în situaţii noi şi neaşteptate. este reflectat şi de Interesul deosebit pentru investirea în capital uman preocuparea constantă a OECD de a sprijini creşterea economică, prin programe de dezvoltare a capitalului educaţional. Studiile cros-naţionale raportate pentru ţările OECD arată că, la nivel individual, rata profitului investirii în educaţie este mai ridicată pentru absolvenţii de învăţământ superior decât pentru cei de liceu. În acelaşi timp, probabilitatea şomajului şi a sărăciei se diminuează odată cu creşterea gradului de instruire. La nivel macrosocial, rata profitului investirii în învăţământul secundar depăşeşte, în general, rata profitului capitalului utilizat în afaceri (activităţi de producţie sau comerciale), în timp ce beneficiile rezultate din investirea în învăţământul terţiar se plasează la niveluri similare cu rata profitului capitalului investit în activităţi comerciale sau de producţie. Guvernele joacă, fără îndoială, rolul central în direcţionarea formării şi dezvoltării capitalului uman. Bugetele publice sunt în general principalii finanţatori, dar cheltuielile private, ale gospodăriilor şi firmelor, sunt şi ele destul de importante. Beneficiarii dezvoltării capitalului uman sunt, deopotrivă, indivizii, firmele şi societatea. Investirea în capital uman, ca decizie politică cu importante efecte distribuţionale şi de creştere, este condiţionată de toate aceste aspecte. Ea presupune cinci tipuri de opţiuni majore (OECD, 1998: 92–95): decizia asupra nivelului optim de investire, pentru societatea în cauză şi membrii săi; modul de repartizare a costurilor între bugetul public, gospodării şi firme/organizaţii, toate părţi beneficiare ale investiţiei; alocarea optimă a resurselor rare (precum accesul în învăţământul superior sau la cel preşcolar, accesul la îngrijire medicală etc.), dată fiind inegalitatea distribuirii beneficiilor; asigurarea echităţii în ceea ce priveşte distribuţia beneficiilor investirii în capital uman; stabilirea procedurilor de monitorizare, măsurare, evaluare şi asumare a responsabilităţii pentru rezultatele investiţiei pe termen scurt, mediu şi lung. Metodele de stimulare a investiţiilor gospodăriilor şi firmelor în capital uman au în vedere, printre altele, informarea acestora asupra beneficiilor investiţiei, reduceri de taxe şi impozite pentru costurile dezvoltării capitalului uman, recunoaşterea diplomelor obţinute prin urmarea cursurilor de scurtă durată sau a învăţământului deschis, impunerea transparenţei pe piaţa muncii, astfel încât să fie evidentă legătura dintre educaţie şi cunoştinţe – pe de o parte – şi salarii, de cealaltă (OECD, 1996: 82–84). O ultimă temă, adeseori abordată în literatura dedicată capitalului uman, este . Indivizii care iau decizia de a migra sunt în general mai bogaţi în cea a migraţiei capital uman, iar mişcarea lor migratorie este dinspre zonele sărace către cele dezvoltate. Aceasta afectează direct stocurile de capital uman la nivel comunitar, putând induce discrepanţe accentuate de la o colectivitate la alta, în cadrul aceleaşi 7 CAPITALUL UMAN: COMPONENTE, NIVELURI, STRUCTURI 143 societăţi sau între societăţi diferite. Astfel de inegalităţi au, pe termen lung, efecte în planul dezvoltării colectivităţilor sau societăţilor în cauză şi pot conduce la segregări. Decizia de investire în capitalul uman, la nivel macro- şi mezo-social, poate fi orientată către descurajarea migraţiei indivizilor cu educaţie peste medie, din zonele sărace în capital educaţional, concomitent cu investiţii în consolidarea capitalului uman local. Alternativa poate fi una de menţinere a decalajelor. Mai mult, în unele cazuri, migraţia indivizilor bogaţi în capital uman (atât educaţie cât şi stare de sănătate) poate fi o soluţie, în cazul unor zone sărace în resurse şi reprezentate ca neavând şanse de dezvoltare, din motive independente de voinţa umană. Plecarea masivă a indivizilor mai educaţi şi a tinerilor (cu o forţă de muncă superioară) poate conduce la disoluţia acestor comunităţi sărace, în timp ce migranţii pot obţine acces la condiţii de mediu social şi natural superioare. În România, atrage atenţia mai ales studiul lui Dumitru Sandu asupra locului capitalului uman în dezvoltarea regională (1997). Demersul este realizat la nivel agregat (unitatea de referinţă este localitatea, respectiv judeţul). Opţiunea metodologică implică definirea a trei elemente ale capitalului uman: „capitalul educaţional” (formal), „capitalul sanitar”, „mediul de comunicare”. Prima com- ponentă este măsurată prin ponderea absolvenţilor de liceu, facultate sau şcoli postliceale în populaţia de peste 12 ani din localitate. Capitalul sanitar are drept indicator rata mortalităţii infantile. Al treilea element, „mediul de comunicare” reflectă accesul comunităţii la informaţie venită prin canale formale, fiind calculat ca scor factorial cu indicatorii: abonamente TV, abonamente la posturi telefonice, scrisori expediate din judeţ, toţi relativizaţi prin raportare la 1000 de locuitori. Analiza relevă corelaţii puternice la nivel judeţean între cei trei indicatori, ca şi între capitalul uman (scor factorial explicând variaţia celor trei indicatori descrişi mai sus) şi indicatorii resurselor materiale. 2. CAPITALUL UMAN – INDICATORI AGREGAŢI: OMÂNIA ÎN CONTEXT EUROPEAN R 2.1. Starea de sănătate La nivel agregat, pot fi utilizaţi numeroşi indicatori pentru a caracteriza starea de sănătate a unui grup, comunităţi sau societăţi. Cei mai des întâlniţi în statisticile internaţionale sunt legaţi de speranţa de viaţă, mortalitatea pe grupe de vârstă, precum şi incidenţa unor boli, de regulă cele asociate cu sărăcia (tuberculoza) sau cu epidemiile contemporane (HIV/SIDA, SARS etc.). Speranţa de viaţă reflectă, destul de fidel, efectul îngrijirii medicale acumulate de-a lungul mai multor generaţii, depinzând de un complex de factori legaţi de dezvoltarea economică, nivelul de trai, tradiţiile culturale în ceea ce priveşte tratamentul medical etc. Mortalitatea infantilă şi cea înregistrată la vârste mici (sub 5 ani) reprezintă indicatori consistenţi pentru nivelul curent, reflectând în ce măsură îngrijirea 144 BOGDAN VOICU 8 medicală la care majoritatea populaţiei are acces asigură o stare de sănătate bună. Incidenţa bolilor are acelaşi sens, însă este puternic expusă la influenţa unor factori conjuncturali, precum prezenţa unei epidemii în vecinătate. Din punct de vedere al speranţei medii de viaţă la naştere, este interesant de observat că, la începutul mileniului III, nici una dintre ţările ex-comuniste nu înregistra un scor mai bun decât Portugalia şi Irlanda, cele care cunoşteau performanţele cele mai reduse din Europa de Vest (Tabelul nr. 1). România nu depăşea ca speranţă de viaţă decât ţările caucaziene şi slave din fosta URSS, Moldova, Albania şi Turcia. Datele sunt similare în ceea ce priveşte mortalitatea infantilă şi cea înregistrată la vârste fragede. În ţările Europei de Vest, ratele sunt de aproape două ori mai mici decât în fostul lagăr comunist, iar în ţările ex-sovietice slave, în Caucaz, în Moldova, Albania, România şi Turcia, lucrurile stau şi mai rău. România prezintă rate ale mortalităţii infantile şi la vârste fragede mai ridicate decât oriunde în Europa, exceptând Albania şi Turcia (probabil că în aceste ţări îşi face puternic simţită prezenţa tradiţia culturală musulmană, reticentă la mijloacele moderne de tratare a sănătăţii). Tabelul nr. 1 Indicatori ai capitalului uman în ţările europene Noi absolvenţi Rata mortalităţii de învăţământ Populaţie cu studii Rata mortalităţii Speranţa de sub vârsta de 5 superioare superior (‰ în infantile la 1000 viaţă la Ţara ani (la 1000 total populaţie (% în grupa de născuţi vii, naştere, în ani născuţi vii), vârstă 25–64 ani)* în grupa 1998 *** (2001) ** 1998 *** 20–29 ani)* indicator anul indicatoranul 0 1 2 3 4 5 6 7 Elveţia 7,6 2001 25,2 2002 80,2 4 5 Suedia 12,4 2001 26,4 2002 80 4 5 Islanda 9,1 2001 25,6 2002 79,8 – – Franţa 19,6 2000 23,5 2002 79,3 5 5 Italia 5,7 2000 10,4 2002 79,3 5 6 Austria 7,2 2001 16,9 2002 79 5 6 Spania 11,3 2001 24,4 2002 78,9 5 7 Norvegia 8,6 2001 34,2 2002 78,8 4 6 Luxemburg 1,8 2000 18,6 2002 78,5 – – Olanda 6,1 2001 24,9 2002 78,3 5 7 Germania 8 2001 22,3 2002 78,2 5 6 a Grecia 3,81993 17,6 2002 78,1 6 8 a Malta 3,3 2001 72001 78,1 – – Belgia 10,1 2001 28,1 2002 78 6 6 Finlanda 16 2000 32,4 2002 77,9 4 5 Marea 19,5 2001 29,4 2002 77,5 6 7 Britanie 9 CAPITALUL UMAN: COMPONENTE, NIVELURI, STRUCTURI 145 Continuare tabelul nr. 1 0 1 2 3 4 5 6 7 Danemarca 11,1 2000 27,4 2002 77,2 5 – Cipru 3,3 2000 29,1 2002 76,9 – – Irlanda 21,7 2001 25,4 2002 76,5 6 7 Portugalia 6,4 2001 9,4 2002 76,5 8 8 Slovenia 8,2 2001 14,8 2002 75,9 5 7 Cehia 5,6 2001 11,8 2002 75,4 5 6 Polonia 7,4 2001 12,2 2002 74 10 11 Slovacia 7,4 2001 10,8 2002 73,3 9 10 b Croaţia – – 14,71999 72,9 8 10 Lituania 7,6 2001 19,6 2002 72,9 9 12 Bosnia- e e – – 8 1999 72,8 – – Herţegovina Serbia şi h – – 8,91991 72,2 – – Muntenegru g Macedonia – – 8,71994 71,8 16 18 Ungaria 3,7 2000 14,1 2002 71,7 10 12 Bulgaria 7,9 2001 21,1 2002 71,5 14 15 Estonia 7,3 2001 29,6 2002 71,2 9 12 România 4,9 10 71,1 21 25 2001 2002 Letonia 13,1 2001 44 2002 70,7 15 19 cc Armenia 6,3 2002 10,5 2002 69,7 15 18 d Albania – – 7,3 2000 69,5 25 31 Turcia 5,47 1995 8,9 2001 69 38 42 Georgia – – – – 68,9 15 20 Bielorusia – – 17,1 1999 68,5 11 14 f Moldova – – 8,32000 68 18 22 Ucraina – – 14,7 1999 67,7 14 17 Rusia – – 25,7 1999 65,2 17 20 Azerbaijan – – – – 63,6 17 21 Surse şi note: (*) Hollanders (2003) ; (**) WHO (2003); (***) World Bank (2001). a. Arundel şi Hollanders (2002); b. estimări proprii pe baza EVS’1999; c. calcule proprii pe baza NSS-RA (2003); d. date pentru grupa de vârstă 20–59, sursa: CEPS (2000a); e. CEPS (2000b); f. CEPS (2001a); g. CEPS (2001b); h. UNICEF (2001). Ţările sunt ordonate descrescător, după speranţa de viaţă la naştere. Liniuţele indică lipsa de informaţie. 2.2. Educaţia formală şi abilităţile Un prim indicator al stocului de educaţie acumulat este ponderea populaţiei cu studii superioare. În ultimul secol, aceasta a crescut constant, simultan cu specializarea rolurilor economice şi a creşterii autonomiei indivizilor în cadrul organizaţiilor, susţinând şi fiind susţinută de progresul tehnologic şi de creşterea productivităţii muncii. În ţările Europei de Vest, cu câteva excepţii (Italia şi 146 BOGDAN VOICU 10 3 Portugalia, mai ales), ponderea populaţiei de vârstă activă care a absolvit cel puţin o formă de învăţământ superior tinde să se plaseze între 20 şi 30%. Ţările ex- comuniste urmează un model diferit, cu investiţii în capital educaţional mai reduse de-a lungul timpului, dar şi afectate de migraţia importantă a absolvenţilor de învăţământ superior către Europa de Vest şi America de Nord. Figura nr. 1 Distribuţia ţărilor europene, în funcţie de participarea la forme terţiare de educaţie Sursa: International Labor Organization – Key Indicators for Labor Market 99 CD-ROM, ILO, Geneva (date 1996). Pentru ţările colorate în alb nu am dispus de informaţie. Şi investiţia curentă în educaţia superioară prezintă, în linii mari, aceeaşi diviziune geografică. În Europa de Vest, norma tinde să devină absolvirea unei forme de pregătire postliceală, de preferinţă de tip universitar, în timp ce în ţările postcomuniste, modelul este încă cel de a încheia pregătirea formală o dată cu ciclul secundar superior. O importanţă mai accentuată educaţiei superioare continuă să fie acordată în ţările sovietice slave şi în cele baltice, reproducând, în linii mari, diviziunea internaţională a muncii promovată de URSS încă din timpul lui Stalin. 3 Italia prezintă problema migraţiei celor mai buni specialişti, atât către Europa, dar şi către SUA. Începutul anilor 2000 a adus în Italia promovarea de măsuri de atragere în ţară a acestor migranţi, mai ales prin practicarea unor sisteme dedicate de impozite extrem de reduse. În absenţa unor condiţii de lucru (cercetare, în primul rând) similare celor din ţările de emigrare, măsura întârzie să dea roade. Austria la rândul ei este afectată de migraţia către Germania. 11 CAPITALUL UMAN: COMPONENTE, NIVELURI, STRUCTURI 147 Figura nr. 2 Investiţia în capital educaţional superior, în funcţie de capitalul educaţional acumulat, în ţările Europei Surse: vezi Tabelul nr. 1 şi Figura nr. 1. Coeficientul de corelaţie R=0,590. Eliminând cei trei outlieri (Letonia, Cipru, Luxemburg), R = 0,797. Relaţia puternică dintre investiţia în capital educaţional şi stocul existent la nivel naţional este reprodusă şi pentru componente ale capitalului educaţional nesancţionate formal. Este cazul utilizării calculatorului, manifestare a abilităţilor de integrare în lumea contemporană. Nu dispun de date comparative privind familiarizarea cu utilizarea calculatorului. Există însă date privind un estimator important, şi anume, accesul şi utilizarea Internetului. Indicatorul, propus de Hollander (2003), combină accesul persoanelor particulare la Internet, cu utilizarea acestui mijloc de comunicare de către firmele mici. Aceasta presupune două 148 BOGDAN VOICU 12 lucruri: prezenţa calculatorului şi capacitatea de a îl utiliza, cel puţin pentru comunicare. Aparent, sunt excluşi automat din calcul indivizii săraci, care nu îşi permit un computer, dar care ştiu să îl utilizeze, precum şi cei care, deşi au un computer, nu au acces la Internet. Introducerea în calcul a utilizării Internetului de către firmele mici rezolvă parţial aceste probleme, indicele rezultat dovedindu-se consistent în ceea ce priveşte corelaţia cu indicatorii capitalului educaţional formal. Studiul variaţiei accesului/utilizării Internetului relevă din nou diferenţele Est-Vest şi pe cele observate în interiorul spaţiului ex-comunist. Acelaşi lucru se petrece şi cu nivelul investiţiilor în tehnologia informatică şi a comunicării (ICT) raportate la PIB. Utilizarea Internetului şi investiţiile în ICT scad în Europa, de la Nord la Sud şi de la Vest la Est. Excepţia o face un grup de 4 ţări ex-comuniste (Cehia, Ungaria, Estonia şi Lituania), care, în ciuda unui index mic al utilizării Internetului, investesc masiv în dezvoltarea ICT. Diferenţele dintre România şi restul Europei apar şi în ceea ce priveşte performanţele sistemelor de învăţământ primar şi gimnazial, indicator nu doar cantitativ, ci mai ales calitativ al capitalului educaţional viitor. Începând cu anii ’90, practica înregistrării periodice a informaţiei comparative, privind rezultatele medii ale sistemelor educaţionale a început să fie din ce în ce mai prezentă în lume. Un proiect al International Study Center (ISC) din Boston şi al International Association for the Evaluation of Educational Achievement (IEA) a iniţiat 4 , colectând în 1994–1995, şi apoi în 1999, anchetele denumite generic TIMSS informaţii privind capacitatea de a utiliza cunoştinţe de matematică şi ştiinţe (biologie, geografie, chimie etc.) a elevilor din anul terminal al ciclului de învăţământ secundar inferior (gimnaziu), ultimul obligatoriu pentru majoritatea ţărilor incluse în analiză. Datele culese au exploatat modul de răspuns la o baterie standardizată de teste-grilă aplicată unor eşantioane de elevi, reprezentative pentru fiecare ţară în parte. Rezultatele indică performanţe medii mai ridicate pentru ţările dezvoltate, Europa, Asia de Sud-Est şi America de Nord prezentând sisteme de învăţământ mai performante din acest punct de vedere (vezi Figura nr. 3). România s-a plasat constant sub media internaţională, atât la matematică, cât şi la ştiinţe, şi în 1995 şi în 1999. Dintre ţările europene testate, doar Macedonia şi Turcia au înregistrat, în 1999, rezultate (statistic semnificative) mai slabe, Moldova plasându-se la acelaşi nivel. Valul din 1995 situa România la acelaşi nivel cu Lituania, Cipru, Spania şi Grecia, şi mai bine decât Portugalia. 5 Un studiu similar şi-a propus, în 2001, testarea abilităţilor de a citi a elevilor din clasa a IV-a, ultima a ciclului primar (Mullis ş.a., 2003). Dintre cele 35 de ţări incluse în analiză (multe diferite de cele studiate în cadrul TIMSS), România s-a clasat pe locul 22, tot în a doua jumătate, dar mai bine decât alte ţări europene, precum Slovenia, Norvegia, Cipru, Moldova, Turcia şi Macedonia. 4 Acronim de la Third International Mathematics and Science Study. 5 PIRLS – acronim de la Progress in International Reading Literacy Study. 13 CAPITALUL UMAN: COMPONENTE, NIVELURI, STRUCTURI 149 Rezultatele obţinute în cadrul celor două anchete – TIMSS’99 şi PIRLS 2001 – 6 sunt strâns corelate la nivel de ţară , indicând validitatea testelor folosite, dar şi stabilitatea (inerţia) în timp a performanţei sistemelor educaţionale. Figura nr. 3 Performanţa sistemelor educaţionale din diferite ţări ale lumii (1999) Sursa: TIMSS’99, conform Mullis ş.a (2000), Martin ş.a. (2000). Coeficientul de corelaţie R = 0,955. Un alt sondaj de opinie, realizat în 350 de şcoli din România (Reforma curriculară, CEDU 2000+, mai 2001) aduce informaţie suplimentară asupra calităţii învăţământului din România. Au fost investigate reprezentările profesorilor care predau la clasa a VIII-a, ultima a învăţământului obligatoriu, asupra elevilor din şcoala respectivă. Datele sugerează că, în conformitatea cu ceea ce cred cei 3 496 de profesori chestionaţi, în medie, 5% din elevii claselor a VIII-a nu puteau citi cursiv un text la prima vedere, 7% nu puteau reda ideile principale dintr-un text citit la prima vedere, 5% nu puteau să aplice un calcul aritmetic elementar, iar 6% 6 Coeficienţii de corelaţie au luat valoarea R = 0,790 între rezultatele medii pe ţară la matematică obţinute pentru TIMSS’99 şi mediile pe ţară ale PIRLS, respectiv 0,862 între PIRLS şi rezultatele medii la nivel de ţară pentru „ştiinţe” – TIMSS’99. 150 BOGDAN VOICU 14 nu puteau să scrie relativ corect după dictare. Am utilizat eşantionul ponderat pentru a asigura reprezentativitatea pe tipuri de şcoli şi distribuţie geografică, şi am tratat non-răspunsurile numeroase – aproape jumătate din respondenţi – drept răspunsuri cu 0% la fiecare întrebare în parte. Omiţând aceste nonrăspunsuri, cifrele estimate cresc la 12, 19, 14 şi, respectiv, 15%. Indiferent de modul în care am produce estimările cu pricina, cifra indică o performanţă redusă a sistemului de învăţământ obligatoriu din România. Privind comparativ stocurile de capital educaţional, investiţia umană în dezvoltarea acestuia şi calitatea sistemelor educaţionale în Europa, se desprind câteva concluzii simple, legate mai ales de avansul cantitativ luat de statele vestice, care tinde să se mărească, dar şi de faptul că, din punct de vedere calitativ, diferenţele nu sunt extrem de importante: Chiar dacă mai puţini, absolvenţii de învăţământ superior din Est prezintă premisele date de educaţia primară şi gimnazială pentru a fi la fel de performanţi pecum cei din Vest. Excepţiile sunt, în principal, Turcia, Albania, România şi Macedonia, mai înapoiate atât ca pondere a deţinătorilor de diplome universitare şi ca tendinţă de creştere a numărului acestora, cât şi calitativ, ca performanţă a sistemului educaţional primar şi gimnazial. Relaţia între educaţie, sănătate şi resursele materiale Indiferent de paradigma adoptată, la nivel agregat, relaţia între indicatorii capitalului uman şi cei ai resurselor materiale este una uşor de susţinut teoretic şi empiric. Prezenţa unei resurse umane bine educate şi cu o formă fizică (sănătate) mai bună determină o productivitate ridicată a muncii, o mai bună organizare a activităţii economice, o producţie mai ridicată, venituri superioare. Acestea, la rândul lor, permit noi investiţii în educaţie şi sănătate, determinând producerea unei resurse umane mai bine educate şi mai sănătoase. Pe de altă parte, indivizi mai sănătoşi vor avea posibilităţi mai mari de a se educa, în timp ce indivizi mai educaţi vor fi mai capabili şi mai dispuşi să prevină bolile şi să îşi îngrijească sănătatea. Am investigat, la nivel agregat, legătura dintre cei câţiva indicatori ai stării de sănătate şi nivelului de educaţie studiaţi, atât prin prisma relaţiilor dintre ei, cât şi a celor cu produsul intern brut pe locuitor, exprimat în preţuri comparabile (la paritatea puterii de cumpărare). Acest din urmă indicator oferă o bună imagine a nivelului de dezvoltare economică a societăţii în cauză. Corelaţiile observate la nivelul setului de ţări europene sunt prezentate în Tabelul nr. 2. Relaţiile sunt relativ puternice. Resursele materiale corelează pozitiv, atât cu educaţia cât şi cu starea de sănătate. Modelul cunoaşte puţine cazuri atipice, legate în principal de educaţie. În primul rând este Luxemburgul, mai ales datorită dimensiunilor reduse, a poziţionării în inima Europei de Vest (ceea ce facilitează o migraţie ridicată), şi a statutului de paradis fiscal. Ponderea populaţiei cu studii superioare, ca şi numărul studenţilor este aici mult mai mic decât ar fi de aşteptat, dată fiind puterea economică a cetăţenilor ducatului. Numai că populaţia este extrem de redusă numeric (în jurul a 300 000 de locuitori) şi relativ îmbătrânită. 15 CAPITALUL UMAN: COMPONENTE, NIVELURI, STRUCTURI 151 Ducatul nu atrage mulţi intelectuali, nefiind un centru de cunoaştere. Irlanda cunoaşte o situaţie diferită. Cu un ritm de creştere extrem de ridicat după integrarea în UE, ţara investeşte mult în capitalul educaţional, având o rată de participare la educaţia terţiară mult mai ridicată decât ar fi fost de aşteptat, dat fiind nivelul produsului intern brut. Letonia, la rândul ei, are un comportament atipic în ceea ce priveşte ponderea ridicată a populaţiei ce a absolvit forme terţiare de educaţie. În fine, Turcia, dată fiind poziţia femeii în tradiţia musulmană, prezintă niveluri mai ridicate decât s-ar putea aştepta, în ceea ce priveşte mortalitatea infantilă şi la vârste mici. Tabelul nr. 2 Corelaţii între indicatori ai educaţiei formale, ai stării de sănătate şi ai puterii economice a ţărilor europene )) Rata mortalităţii PIB per capita sub 5 ani (‰, 2001 (USD – 1998 PPC) Noi absolvenţi de 1 universitate în 2001 (‰ în grupa 20–29 ani) Populaţie cu studii Noi absolvenţi de universitare (% în 0,603 1 universitate în grupa 25–64 ani) 2001 (‰ în grupa % studenţi 20–29 ani) (universitate, colegiu, 0,631 0,797 1 postliceal) în grupa de Populaţie cu studii vârstă relevantă universitare (% în Speranţa de viaţă la grupa 25–64 ani) (0,357) 0,552 0,500 1 naştere (2001) % studenţi Rata mortalităţii (–0,364) –0,561 –0,647 –0,753 1 (universitate, infantile (‰, 1998) Colegiu, postliceal) Rata mortalităţii sub 5 (–0,395) –0,529 –0,627 –0,778 0,993 1 în grupa de vârstă ani (‰, 1998) relevantă PIB per capita 2001 0,379 0,590 0,688 0,870 –0,828 –0,828 1 (USD – PPC) Speranţa de viaţă Note: 1. Coeficienţii de corelaţie sunt calculaţi după eliminarea outlierilor (cazurilor atipice) al căror la naştere (2001) comportament diferit faţă de tendinţa generală a putut fi explicat prin factori externi variabilelor Rata mortalităţii studiate; 2. Toate ţările europene au fost incluse în analiză, mai puţin Andorra, San Marino şi infantile (‰, Lichtenstein. Pentru unii indicatori nu am dispus însă de date complete. Dacă ar fi să tratez setul de 1998 date drept un eşantion, coeficienţii de corelaţie prezentaţi în tabel ar fi semnificativi, cel puţin la nivelul p < 0,05, exceptându-i pe cei marcaţi prin închidere între paranteze, semnificativi pentru p < 0,10. Surse: vezi Tabelul nr. 1, respectiv CIA – The World Factbook 2001, CIA, 2001, pentru PIB. 152 BOGDAN VOICU 16 În ansamblul său, matricea de corelaţii descrisă în Tabelul nr. 2 sugerează că, la nivel agregat, există o strânsă legătură între dezvoltarea economică şi resursele de capital uman. Indicatorii folosiţi provin din ani diferiţi: cei legaţi de educaţie, din 2001 (cu unele excepţii, vezi Tabelul nr. 1), ca şi speranţa de viaţă şi GDP/capita, în timp ce ratele de mortalitate sunt calculate pentru 1998. Dată fiind însă stabilitatea în timp a variabilelor în cauză, analiza poate fi realizată ca şi cum ar fi vorba de înregistrări simultane, fără a afecta prea mult acurateţea interpretării. Rezultă de aici, date fiind corelaţiile destul de puternice raportate, o anumită simultaneitate în dezvoltare pentru dimensiunea economică şi cea a capitalului uman. Cele două atribute ale societăţilor europene variază împreună. Societăţile mai bogate sunt mai educate şi au cetăţeni mai sănătoşi, societăţile mai bine educate sunt mai înstărite şi prezintă o stare de sănătate mai bună etc. 3. CAPITALUL UMAN ÎN ROMÂNIA – NIVELUL INDIVIDUAL Relaţia de covarianţă se menţine şi la nivel individual, cel puţin în privinţa educaţiei şi a veniturilor: europenii mai bine instruiţi tind să câştige mai bine (Tabelul nr. 3). Asocierea nu este deosebit de puternică. Există, în mod evident, şi indivizi bine instruiţi care câştigă prost, dar şi oameni fără studii care câştigă foarte bine. Sunt o mulţime de factori care intervin aici: vârsta (de regulă, la acelaşi nivel de educaţie, cei mai tineri câştigă mai puţin decât cei mai în vârstă), averi moştenite, abilităţi existente dincolo de educaţia formală (vezi, de exemplu, cazul fotbaliştilor de top sau cel al unor antreprenori), inechităţi distribuţionale, furtul etc. Pe ansamblu însă, nivelul de instrucţie şi nivelul veniturilor sunt bine relaţionate. Am subliniat în Tabelul nr. 3, pentru fiecare nivel de educaţie (pentru fiecare rând în parte), primele 2–3 categorii modale (decilele de venit cele mai frecvente pentru rândul în cauză). Trendul crescător astfel descris grafic confirmă cele afirmate mai sus, fiind susţinut şi de testele statistice. Aceeaşi relaţie poate fi sesizată şi în România (Tabelul nr. 4). Pe măsură ce indivizii sunt mai bine instruiţi, nivelul mediu al veniturilor creşte. Reciproc, indivizii cu venituri mai mari este de aşteptat să deţină mai multe diplome certificând educaţia formală. Există şi în acest caz multe excepţii. De pildă cel mai ridicat venit din eşantionul utilizat a fost declarat de un absolvent de liceu: 35 de milioane de lei lunar. Grupurile date de nivelul de educaţie nu sunt, astfel, foarte omogene în ceea ce priveşte veniturile. Interesant este însă faptul că neomogenitatea afectează, în primul rând, categoriile care au un nivel de instruire mai scăzut, fiind mai redusă pentru cei cu studii postliceale şi universitare (vezi valorile coeficientului de variaţie). Excepţiile în ceea ce priveşte câştigurile ridicate apar, de altfel, mai frecvent în rândul celor mai puţin educaţi, fără a ocoli totuşi nici unul dintre grupuri. Chiar şi fără a exclude aceste cazuri atipice, diferenţele dintre grupuri sunt semnificative statistic între primele şi ultimele nivele de instrucţie (vezi nota de sub tabel). Eliminând din analiză aceşti outlieri (între 5 şi 10 cazuri 17 CAPITALUL UMAN: COMPONENTE, NIVELURI, STRUCTURI 153 pentru fiecare categorie de educaţie formală), diferenţele apar a fi semnificative între toate perechile de categorii, fiind de aşteptat să poată fi regăsite şi la nivelul întregii populaţii. Tabelul nr. 3 Relaţia dintre educaţie şi venit, la nivel individual, în Europa Decila de venit Total Nivelul de educaţie 1 2 3 4 5 6 7 8 9 10 17% 12% 7% 4% 3% 1% 1% 1% 100% 31% 24% Fără gimnaziu 13% 17% 11% 7% 5% 2% 2% 1% 100% 20% 23% Gimnaziu complet 15% 13%14% 10% 8% 4% 2% 2% 100% 16% 16% Şcoala de ucenici 11% 11%11% 8% 6% 3% 2% 100% 16% 16% 15% Treapta I-a de liceu 7% 8% 10% 11% 10%11% 10% 8% 100% 13% 14% Şcoala profesională 7% 10% 12%10% 10% 8% 5% 5% 100% 15% 16% Liceu complet 4% 5% 8% 10% 12%9% 9% 100% 15% 14% 14% Colegiu, postliceal 5% 5% 9% 11%11% 11% 9% 100% 13% 13%14% Facultate + Total 11% 12% 14% 14% 13% 10% 9% 7% 5% 5% 100% Sursa: EVS’99. Măsurile (simetrice ale) asocierii, τ = 0,263 şi γ = 0,300, sunt semnificative la p ≤ 0,005. Categoriile nivelului de educaţie sunt cele din România sau echivalentul acestora pentru celelalte ţări europene. Tabelul nr. 4 Relaţia dintre educaţie şi venit, la nivel individual, în România. Venitul personal lunar (septembrie 2003), în milioane lei Cea mai înaltă formă Abaterea Coeficientul de învăţământ absolvită Media Mediana Maximul standard de variaţie Fără şcoală 0,7 0,5 2,5 0,7 1,06 Şcoala primară 1,2 1,0 8,0 1,1 0,91 Gimnaziu 1,6 1,4 10,0 1,4 0,87 Treapta I-a de liceu 1,9 1,8 12,0 2,0 1,03 Şc. profesională /de ucenici/ 2,5 2,4 12,0 1,8 0,75 învăţământ complementar Liceu 2,6 2,5 35,0 2,9 1,11 Învăţământ postliceal / de maiştri 3,9 3,0 20,0 3,1 0,80 Colegiu 5,2 4,5 20,0 3,9 0,75 Facultate + 5,2 4,0 25,0 3,8 0,73 Sursa: BOP-FSD, octombrie 2003. Diferenţele dintre grupuri sunt semnificative (p ≤ 0,05, testul Tamhane) după curăţarea outlierilor. Între nivelurile superioare de educaţie (ultimele 3) şi cei care nu au reuşit să obţină cel puţin o diplomă de absolvire a liceului sau a şcolii profesionale (primele 4 categorii) diferenţele sunt semnificative, chiar şi fără a elimina cazurile atipice. 154 BOGDAN VOICU 18 Decalajele de venit şi de capital uman (educaţie, sănătate şi abilităţi) se reproduc şi în plan regional şi chiar comunitar (vezi şi Sandu, 1997, 1999:132–143). Judeţele mai sărace au, în general, o populaţie mai slab educată. Regiunile mai bogate sunt, de regulă, cele care atrag o forţă de muncă mai calificată, devenind astfel şi mai dispuse spre creştere şi tinzând să devină şi mai bogate. Aşa cum remarcă Dumitru Sandu, judeţele cele mai bogate în capital uman sunt poziţionate în Transilvania şi nordul Munteniei – Timiş, Arad, Cluj, Sibiu, Braşov, Prahova, Argeş şi Bucureşti, în timp ce, în Moldova, doar oraşul Galaţi se plasează puţin peste media naţională. Capitalul educaţional este concentrat, cu precădere, în aceleaşi judeţe, mai urbanizate, neagricole, dar şi principale centre universitare, ca şi în Iaşi şi Constanţa – şi ele centre universitare cu tradiţie. La nivel individual este dificil de estimat starea de sănătate şi distribuţia ei în populaţie. Evaluările subiective globale („Cât de sănătos v-aţi simţit în ultima vreme…”) sunt, mai degrabă, circumstanţiale, sezoniere şi dificil de interpretat. Respondentul poate să se afle sau nu sub impactul unei epidemii locale recente, al unui accident neaşteptat, al impresiei produse de boala sau decesul unui prieten etc. sau poate pur şi simplu să sufere de ipohondrie, sau, la polul opus, de nepăsare faţă de sănătatea proprie. Pe de altă parte, informaţia de natură „obiectivă” este, practic, inaccesibilă. De aici, imposibilitatea de a analiza în mod satisfăcător, la nivel individual, relaţia dintre starea de sănătate şi orice alt atribut. Există însă informaţie disponibilă despre măsura în care românii posedă şi pot utiliza unele abilităţi utile în societăţile contemporane, precum stăpânirea altor limbi decât cea maternă şi a lucrului cu calculatorul. Conform datelor BOP-FSD, în octombrie 2003, aproximativ 42% dintre cetăţenii români aflaţi în România cunoşteau cel puţin o limbă străină, un sfert dintre ei (cam 12% din populaţie) descurcându-se în două sau mai multe. Engleza şi franceza (14, respectiv 10% din populaţie) erau cele mai răspândite dintre limbile cunoscute de populaţia României, care – acestea din urmă – nu erau însă vorbite în România de grupuri etnice 7 . Nivelul de cunoaştere era unul importante şi însuşite şi de celelalte naţionalităţi bun şi foarte bun în cazul limbilor română, maghiară, ţigănească şi germană vorbite de alte grupuri etnice decât cea de bază, slab, „cu dificultăţi” în ceea ce priveşte franceza şi rusa, respectiv mediu pentru engleză şi alte limbi. Nu dispun de date cantitative comparative, însă nivelul de cunoaştere a limbilor străine în România pare a fi unul mediu, în raport cu alte ţări europene. În 7 Este vorba de limba română şi de cea maghiară. Cunoaşterea celor două limbi de către cetăţenii români etnici neromâni, respectiv, nemaghiari este dificil de realizat pornind de la baza de date BOP din octombrie 2003, datorită problemelor majore de curăţare existente pentru variabilele în cauză. În schimb, valul din mai 2003 permite estimarea la 9% a vorbitorilor de română şi respectiv de 4% pentru cei de maghiară proveniţi din alte grupuri etnice decât cel care dă limba respectivă. Estimările privind vorbitorii de alte limbi mergeau către 11% în cazul francezei şi 15% în cazul englezei. Limba germană era vorbită de 2,6% din populaţie (în afara etnicilor germani), rusa de 2,5%, italiana de 1,7%, iar spaniola de aproape 1%. 19 CAPITALUL UMAN: COMPONENTE, NIVELURI, STRUCTURI 155 comparaţie cu ţările nordice, sau cu cele din Benelux, ca şi cu Ungaria, Polonia, Slovenia sau Cehia, românii vorbesc în mică măsură alte limbi. Totuşi, comparativ cu spaţiul sudic (Portugalia, Grecia) stăpânirea limbilor străine este similară. Mai mult, este probabil ca limbile nematerne să fie mai cunoscute în România decât în ţările mai mari din Europa: Franţa, Germania, Italia, Anglia, Spania. În ceea ce priveşte utilizarea calculatorului, 21% dintre români declarau, în octombrie 2003, că sunt familiarizaţi cu acesta (BOP-FSD). Nivelul mediu autoestimat („Ce notă v-aţi acorda la utilizarea calculatorului”) este de 6,69 pe o scală de la 1 – prost, la 10 – foarte bine. Utilizarea computerului de către cei ce o fac este relativ frecventă (aproximativ 16–17 zile pe lună, în medie). În scopuri de comunicare, computerul este folosit, în medie, de utilizatori cam 11–12 zile pe lună (pentru e-mail şi Internet). Interesant este că utilizarea computerului are loc în egală măsură acasă sau în Internet Café, faţă de locul de muncă sau la şcoală. În mod similar, deprinderea abilităţilor de utilizare a avut loc doar în o treime din situaţii în şcoală, o altă treime din utilizatori fiind autodidacţi în acest sens, iar un alt sfert deprinzând cunoştinţele necesare la serviciu, probabil, în bună măsură, tot singuri. Cifrele sunt mai scăzute decât faţă de vestul Europei, şi chiar faţă de majoritatea ţărilor foste comuniste deja integrate în Uniunea Europeană, dar mai ridicate faţă de spaţiul ex-sovietic slav şi ţările din fosta Iugoslavie afectate de război. Aşa cum era de aşteptat prin ipotezele formulate, atât utilizarea calculatorului cât şi cunoaşterea limbilor străine sunt abilităţi stăpânite în mai mare măsură de cei cu un nivel de educaţie mai ridicat, de locuitorii din oraşe, din judeţele mai dezvoltate, de tineri, de bărbaţi, de cei cu venituri mai ridicate. 4. CONCLUZII Am discutat în secţiunile anterioare despre structura şi nivelul capitalului uman, căutând să poziţionez România în contextul european. Am arătat că nivelul educaţiei şi al stării de sănătate, ca şi abilităţile, precum utilizarea calculatorului sau cunoaşterea limbilor străine, prezintă niveluri mai reduse în România, ţară săracă, în comparaţie cu restul Europei, nu doar material, ci şi din punctul de vedere al capitalului uman. Mai mult decât atât, investiţia societăţii în dezvoltarea resurselor umane este şi ea mai redusă decât în alte părţi ale Europei, atât din punct de vedere cantitativ, cât şi calitativ. Pe de altă parte, capitalul uman reprezintă unul dintre motoarele dezvoltării, atât la nivel social şi comunitar, cât şi la nivel individual. De aici, în contextul în care investiţia indivizilor în educaţie superioară este redusă, reprezentând un act mai puţin frecvent decât în alte ţări, dar şi redus ca frecvenţă în ansamblul societăţii româneşti, o strategie axată pe dezvoltarea capitalului educaţional constituie atât o atitudine de adaptare activă, orientată spre creştere, cât şi un act riscant, orientat spre dezvoltarea pe căi mai puţin „bătute”. 156 BOGDAN VOICU 20 Capitalul educaţional, starea de sănătate şi veniturile curente sunt puternic intercorelate, atât la nivel individual cât şi agregat. Capitalul uman şi resursele economice fac, astfel, parte din aceeaşi sferă a dezvoltării, nivelurile lor fiind, în bună măsură, interdependente. Concluzia vine în aparentă contradicţie cu credinţa răspândită în societatea românească, că educaţia şi nivelul de calificare nu au nici o legătură cu veniturile obţinute (vezi şi Voicu, 2001, Jigău, 2000, pentru exemple empirice în acest sens). Este probabil ca, la acelaşi nivel de calificare, alte criterii decât cel al competenţei să intervină în selecţia şi recompensarea angajaţilor. Este cazul relaţiilor sociale, extrem de active şi utile în societatea românească, dar şi în întreaga lume postcomunistă. Circulaţia extinsă a acestor exemple, considerate anormale, dar practicate pe scară largă, în virtutea dublei morale, existenţa lor cu o frecvenţă destul de importantă, contribuie însă la neîncrederea în sistemul educaţional, ca şi la migraţia destul de intensă a absolvenţilor de învăţământ superior, înregistrată în România începând cu a doua jumătate a anilor ’90 (vezi Voicu şi Voicu, 2004). Se adaugă aici şi specializarea defectuoasă, faptul că destul de frecvent, poziţiile din organizaţii publice sau private nu sunt ocupate de posesori de diplome în specialitatea respectivă, în ciuda unei oferte de forţă de muncă destul de consistente cantitativ pe piaţa respectivă. Toate acestea contribuie la o lipsă de încredere în valenţele eficiente, din punct de vedere economic, ale investiţiei individuale în educaţie, adăugându-se la transformarea acesteia într-un act relativ „riscant”, prin faptul că nu este practicat măcar de o majoritate relativă. BIBLIOGRAFIE 1. Anthony, Arundel, Hugo, Hollanders, European Innovation Scoreboard 2002, European Trend Chart on Innovation, European Commission, Enterprise Directorate-General, Bruxelles, 2002. 2. Annamaria, Di Bartolo, Modern Human Capital Analysis: Estimation of US, Canada and Italy Earning Functions, LIS, Working Paper 212, Luxemburg, 1999. 3. Gary, S. Becker, Capitalul Uman. O analiză teoretică şi empirică cu referire specială la educaţie, Bucureşti, Editura All, [ediţia originală, în limba engleză: 1964], 1995. 4. Mark, Blaug, A View on Human Capital, „Journal of Economic Literature”: 827–855, 1976. 5. Center for Educational Policy Studies (CEPS), Statistical data for background purposes of OECD review. Country: Albania, CEPS, University of Ljubljana, Faculty of Education – December , 2000a. 2000, http://www.see-educoop.net/education_in/pdf/oecd_report-alb-enl-t01.pdf 6. Center for Educational Policy Studies (CEPS), Statistical data for background purposes of OECD review. Country: Bosnia and Herzegovina, CEPS, University of Ljubljana, Faculty of Education – December 2000, http://www.see-educoop.net/education_in/pdf/oecd_report-fbh-enl- t01.pdf, 2000b. 7. Center for Educational Policy Studies (CEPS), Statistical data for background purposes of OECD review. Country: Moldova, CEPS, University of Ljubljana, Faculty of Education – August 2001, http://www.see-educoop.net/education_in/pdf/oecd_report-mol-enl-t01.pdf, 2001a. 8. Center for Educational Policy Studies (CEPS), Statistical data for background purposes of OECD review. Country: Macedonia, CEPS, University of Ljubljana, Faculty of Education – January 2001, http://www.see-educoop.net/education_in/pdf/oecd_report-mak-enl-t01.pdf, 2001b. 9. Thomas, Davenport, Human Capital. What It is and Why People Invest It, San Francisco, Jossey-Bass Publishers, 1999. 21 CAPITALUL UMAN: COMPONENTE, NIVELURI, STRUCTURI 157 10. James, J. Heckman, Policies to Foster Human Capital, Aaron Wildavsky Forum, Richard and Rhoda Goldman School of Public Policy, University of California at Berkeley, 1999. 11. Hugo, Hollanders, European Trend Chart on Innovation. 2003 European Innovation Scoreboard: Technical Paper No 2: Analysis of national performances, European Commission, Enterprise Directorate-General: Innovation/SMEs Programme [disponibil on-line la: www.cordis.lu/trendchart], 2003. 12. B.F. Kiker, Historical Roots of the Concept of Human Capital, „Journal of Political Economy” 74 (October): 481–499, reprodus în Kiker (1971), 1966. 13. B.F. Kiker, ed., Investment in Human Capital, University of South Carolina Press, Columbia, 1971. 14. Mihaela, Jigău (coord.), Învăţământul rural din România: condiţii, probleme şi strategii de dezvoltare, Institutul de Ştiinţe ale Educaţiei, Ministerul Educaţiei Naţionale şi Fundaţia pentru o Societate Deschisă, Bucureşti, octombrie 2000 [ediţia a II-a: UNICEF, 2002], 2000. 15. Jacob, Mincer, Studies in Human Capital. Collected Essays of Jacob Mincer, Volume I, Edward Elgar, 1993. 16. Michael, O. Martin, Ina, V.S. Mullis, Eugenio, J. Gonzalez, Kelvin, D. Gregory, Teresa, A. Smith, Steven, J. Chrostowski, Robert, A. Garden, Kathleen, M. O’Connor, TIMSS 1999 International Science. Findings from IEA’s Repeat of the Third International Mathematics and Science Study at the Eighth Grade, International Study Center, Lynch School of Education, Boston College, 2000. Disponibil şi pe Internet: www.timss.org 17. Ina, V.S. Mullis, Michael, O. Martin, Eugenio, Gonzalez, Kelvin, D. Gregory, Robert, A. Garden, Kathleen, M. O’connor, Steven, J. Chrostowski, Teresa, A. Smith, TIMSS 1999 International Mathematics. Findings from IEA’s Repeat of the Third International Mathematics and Science Study at the Eighth Grade, International Study Center, Lynch School of Education, Boston College, Disponibil şi pe Internet: www.timss.org, 2000. 18. Ina, V.S. Mullis, Michael, O. Martin, Eugene, J. Gonzalez, and Ann, M. Kennedy, PIRLS 2001 International Report: IEA’s Study of Reading Literacy Achievement in Primary Schools, Chestnut Hill, MA: Boston College, 2003. 19. National Statistic Service of the Republic of Armenia (NSS-RA), Statistical Yearbook of , 2003. Armenia, year 2002, www.armstat.am 20. OECD, Measuring What People Know. Human Capital Accounting for the Knowledge Economy, OECD, 1996. 21. OECD, Human Capital Investment. An International Comparison, Center for Educational Research and Innovation, OECD, Paris, 1998. 22. Dumitru, Sandu, Human capital in regional development, Romanian, „Journal of Sociology”, 1/1997. 23. Dumitru, Sandu, Sociabilitatea în spaţiul dezvoltării. Încredere, toleranţă şi reţele sociale, Iaşi, Polirom, 2003a. 24. Theodore, W. Schultz, The Economics of Being Poor, London, Blackwell, 1993. 25. UNICEF, Comprehensive Analysis of Primary Education in the Federal Republic of Yugoslavia, UNICEF, Belgrade, December 2001. 26. Voicu, Bogdan, Sutenabilitatea unor soluţii de relansare a învăţământului rural: descentralizarea şi marketizarea, în „Calitatea Vieţii”, nr. 1–4/2000. 27. Voicu, Bogdan, Ovidiu, Voicu, Migraţia externă a românilor, raport pentru Research and Consulting Group, ianuarie 2004. 28. World Health Organization (WHO), World Health Report 2003, , 2003. http://www.who.int/whr/en 29. World Bank, World Development Report 2000/2001: Attacking Poverty, http://www.worldbank.org/wdr/index.htm, 2001.